CELEX: 32008R0232
Language: et
Date: 2008-03-14 00:00:00
Title: Komisjoni määrus (EÜ) nr 232/2008, 14. märts 2008 , millega muudetakse määrust (EÜ) nr 382/2005, millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) üksikasjalikud rakenduseeskirjad

15.3.2008   
            
            
               ET
            
            
               Euroopa Liidu Teataja
            
            
               L 73/6
            
         
      KOMISJONI MÄÄRUS (EÜ) nr 232/2008,
   14. märts 2008,
   millega muudetakse määrust (EÜ) nr 382/2005, millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 71 lõike 2 teist lõiget,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (2) eriti selle artiklit 90 ja artikli 194 punkti a koostoimes artikliga 4,
   ning arvestades järgmist:
   
               (1)
            
            
               Nõukogu 29. septembri 2003. aasta määrus (EÜ) nr 1786/2003 kuivsöödaturu ühise korralduse kohta (3) tunnistatakse kehtetuks alates 1. aprillist 2008 vastavalt määruse (EÜ) nr 1234/2007 artikli 201 lõike 1 punktile b.
            
         
               (2)
            
            
               Määruse (EÜ) nr 1234/2007 artikli 86 lõikes 1 on sätestatud, et kuivsöödasektori toodete puhul antakse töötlemistoetust ettevõtetele, kes töötlevad kõnealuse sektori tooteid. Tingimused ja kohustused, mida kõnealused ettevõtted täitma peavad, on praegu sätestatud määruses (EÜ) nr 1786/2003 ja selle rakenduseeskirjades, mis on sätestatud komisjoni määruses (EÜ) nr 382/2005. (4)
               
            
         
               (3)
            
            
               Eelkõige on määruse (EÜ) nr 1786/2003 artiklis 10 sätestatud muu hulgas töötlemisettevõtete kohustus pidada laoarvestust. Kõnealuse määruse artiklis 12 on kindlaks määratud määruse (EÜ) nr 1234/2007 artikli 86 lõike 1 punktis a sätestatud lepingutes märgitav teave ja määruse (EÜ) nr 1786/2003 artikliga 13 on ette nähtud, et liikmesriigid peavad kehtestama kontrollsüsteemid.
            
         
               (4)
            
            
               Neid tingimusi ja kohustusi ei ole inkorporeeritud määrusesse (EÜ) nr 1234/2007.
            
         
               (5)
            
            
               Selleks et kuivsöödasektor toimiks edaspidigi nõuetekohaselt, ning selguse ja otstarbekuse huvides, peaksid kõnealused tingimused ja kohustused olema sätestatud määruses (EÜ) nr 382/2005.
            
         
               (6)
            
            
               Teatavatel juhtudel on üheks toetuse saamise tingimuseks lepingu sõlmimine tootjate ja töötlemisettevõtete vahel. Tootmisahela läbipaistvuse edendamiseks ja põhikontrolli hõlbustamiseks tuleks teatud sätted lepingutes muuta kohustuslikuks.
            
         
               (7)
            
            
               Toetuse saamiseks peaksid töötlejad pidama laoarvestust, mis sisaldab toetuse saamise õiguse kontrollimiseks vajalikku teavet, ja esitama muud vajalikud dokumendid.
            
         
               (8)
            
            
               Kui tootjate ja töötlemisettevõtete vahel ei ole lepingut sõlmitud, peaksid töötlejad esitama muud teavet, et oleks võimalik kontrollida toetuse saamise õigust.
            
         
               (9)
            
            
               Seetõttu tuleks määrust (EÜ) nr 382/2005 vastavalt muuta.
            
         
               (10)
            
            
               Määruse artikli 33 lõike 2 punkti e kohaselt peaksid liikmesriigid teatama komisjonile muu hulgas liblikõieliste heintaimede ja teiste haljassöötade all olevate pindade muutustest. Kõnealuse sätte täpsustamiseks tuleks märkida, et asjaomased pinnad on pinnad, millel toodetud sööta eelneval turustusaastal töödeldi eesmärgiga saada määruse (EÜ) nr 1234/2007 artiklis 88 viidatud toetust.
            
         
               (11)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 382/2005 muudetakse järgmiselt.
   
               1.
            
            
               Artikkel 12 asendatakse järgmisega:
               „Artikkel 12
               Töötlemisettevõtete laoarvestus
               1.   Nõukogu määruse (EÜ) nr 1234/2007 (5) artikli 86 lõikes 1 sätestatud toetust antakse ainult ettevõtetele, kes töötlevad kõnealuse määruse I lisa IV osas loetletud tooteid, mis vastavad järgmistele tingimustele:
               
                           a)
                        
                        
                           nad peavad laoarvestust, mis sisaldab vähemalt järgmisi andmeid:
                           
                                       i)
                                    
                                    
                                       töödeldud haljassööda ja vajaduse korral päikesekuiva sööda kogused; kui ettevõtte konkreetsed asjaolud seda nõuavad, võib koguseid hinnata külvipindade põhjal;
                                    
                                 
                                       ii)
                                    
                                    
                                       toodetud kuivsööda kogused ja töötlemisettevõttest välja viidud sööda kogused ja kvaliteet;
                                    
                                 
                     
                           b)
                        
                        
                           nad esitavad muud toetuse saamise õiguse kontrollimiseks vajalikud tõendavad dokumendid.
                        
                     2.   Lõikes 1 sätestatud töötlemisettevõtete laoarvestus on osa üldraamatupidamisest ning võimaldab igapäevast ülevaadet:
               
                           a)
                        
                        
                           ettevõttesse saabuva kunstlikult kuivatatava ja/või jahvatatava sööda kogustest. Arvestus peab sisaldama järgmisi üksikasju:
                           
                                       i)
                                    
                                    
                                       sissetoomise kuupäev;
                                    
                                 
                                       ii)
                                    
                                    
                                       kogus;
                                    
                                 
                                       iii)
                                    
                                    
                                       ettevõttesse saabuva ja määruse (EÜ) nr 1234/2007 I lisa IV osas osutatud kunstlikult kuivatatava sööda ja vajaduse korral päikesekuivatatava sööda liik või liigid;
                                    
                                 
                                       iv)
                                    
                                    
                                       kunstlikult kuivatatava sööda niiskusesisaldus;
                                    
                                 
                                       v)
                                    
                                    
                                       käesoleva määruse artiklitega 14 või 15 ette nähtud lepingu ja/või tarnedeklaratsiooni viitenumbrid;
                                    
                                 
                     
                           b)
                        
                        
                           nii toodetud kogustest kui ka kõikide tootmisel kasutatud lisandite kogustest;
                        
                     
                           c)
                        
                        
                           iga partii puhul väljaviidud kogustest ja väljaviimiskuupäevast ning niiskuse- ja valgusisaldusest;
                        
                     
                           d)
                        
                        
                           kuivsöödakogustest, mille puhul töötlemisettevõte on juba toetust saanud ning mis on ettevõtte maa-alale sisse toodud või uuesti sisse toodud;
                        
                     
                           e)
                        
                        
                           kuivsöödavarudest iga turustusaasta lõpus;
                        
                     
                           f)
                        
                        
                           ettevõtte poolt kuivatatud ja/või jahvatatud söödale lisatud või segatud toodetest, mille puhul on välja toodud nende koostis, nimetus, lämmastiku kogusisaldus kuivaine suhtes ning sisaldus lõpptootes.
                        
                     3.   Töötlemisettevõtted peavad eraldi laoarvestust kõigi määruse (EÜ) nr 1234/2007 I lisa IV osas loetletud kuivsööda liikide kohta.
               4.   Kui töötlemisettevõte lisaks kuivatab või töötleb muid tooteid kui kuivsööt, peab ta selliste muude kuivatamis- või töötlemistoimingute kohta eraldi arvestust.
            
         
               2.
            
            
               Artikkel 14 asendatakse järgmisega:
               „Artikkel 14
               Lepingud
               1.   Iga määruse (EÜ) nr 1234/2007 artikli 86 lõike 1 punktides a ja c osutatud leping sisaldab eelkõige järgmist:
               
                           a)
                        
                        
                           haljassööda või vajaduse korral päikesekuiva sööda kasvatajale makstav hind;
                        
                     
                           b)
                        
                        
                           ala, kust saak tuleb töötlemisettevõttesse tarnida;
                        
                     
                           c)
                        
                        
                           tarne- ja maksetingimused;
                        
                     
                           d)
                        
                        
                           lepinguosaliste nimed ja aadressid;
                        
                     
                           e)
                        
                        
                           lepingu sõlmimise kuupäev;
                        
                     
                           f)
                        
                        
                           asjaomane turustusaasta;
                        
                     
                           g)
                        
                        
                           töödeldava sööda liik või liigid ja asjaomane prognoositav kogus;
                        
                     
                           h)
                        
                        
                           selle põllumajandusliku maatüki või nende põllumajanduslike maatükkide tunnused, kus töödeldav sööt on kasvatatud, kusjuures märgitakse ühtse toetuse liik, mida nendele maatükkidele vastavalt määruse (EÜ) nr 796/2004 artikli 14 lõikele 1 taotleti, ning juhul kui leping või tarnedeklaratsioon on sõlmitud enne ühtse toetusetaotluse esitamise kuupäeva, kohustub ettevõte need maatükid ühtses toetusetaotluses deklareerima.
                        
                     2.   Kui töötlemisettevõttel on määruse (EÜ) nr 1234/2007 artikli 86 lõike 1 punktile a vastav sööda töötlemist käsitlev töötlemisleping sõlmitud sõltumatu põllumajandustootja või vähemalt ühe oma liikmega, märgitakse lepingusse lisaks:
               
                           a)
                        
                        
                           tarnitav lõpptoode;
                        
                     
                           b)
                        
                        
                           tootja poolt makstavad kulud.”
                        
                     
         
               3.
            
            
               Peatükki 5 lisatakse artikkel 22a:
               „Artikkel 22a
               Kontrollsüsteemid
               1.   Liikmesriigid kehtestavad kontrollsüsteemid, mille abil jälgitakse, et iga töötlemisettevõte vastaks järgmistele tingimustele:
               
                           a)
                        
                        
                           määruse (EÜ) nr 1234/2007 artiklites 1, 3, 86–89 ning käesoleva määruse artiklites 12 ja 14 sätestatud tingimused;
                        
                     
                           b)
                        
                        
                           toetusetaotlustega hõlmatud kogused vastavad miinimumkvaliteediga kuivsööda kogustele, mis töötlemisettevõtetest välja viiakse.
                        
                     2.   Töötlemisettevõttest välja viidav kuivsööt kaalutakse ja sellest võetakse proovid.
               3.   Enne lõike 1 kohaldamiseks vajalike sätete vastuvõtmist teavitavad liikmesriigid komisjoni neist sätetest.”
            
         
               4.
            
            
               Artikli 33 lõike 2 punkt e asendatakse järgmisega:
               
                           „e)
                        
                        
                           hiljemalt iga aasta 31. mail – ülevaate kuivatatud sööda tootmiseks tarbitud energia kohta vastavalt käesoleva määruse I lisale ning andmed määruse (EÜ) nr 1234/2007 artikli 86 lõike 1 kohaselt töödeldavate liblikõieliste heintaimede ja teiste haljassöötade all olevate pindade muutuste kohta vastavalt käesoleva määruse II lisale eelmise turustusaasta kohta;”.
                        
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1. Määrust on viimati muudetud määrusega (EÜ) nr 146/2008 (ELT L 46, 21.2.2008, lk 1).
   
      (2)  ELT L 299, 16.11.2007, lk 1.
   
      (3)  ELT L 270, 21.10.2003, lk 114. Määrust on viimati muudetud määrusega (EÜ) nr 456/2006 (ELT L 82, 21.3.2006, lk 1).
   
      (4)  ELT L 61, 8.3.2005, lk 4. Määrust on viimati muudetud määrusega (EÜ) nr 1388/2007 (ELT L 310, 28.11.2007, lk 3).
   
      (5)  ELT L 299, 16.11.2007, lk 1.”